మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
జ‌నాల చేతుల్లో క‌రెన్సీ రెండింత‌లు
నోట్ల ర‌ద్దు నిర్ణ‌యం తీసుకుని రెండేళ్లు కాక‌ముందే ప‌రిస్థితి ఏమంత సానుకూలంగా లేద‌నిపిస్తోంది. అప్ప‌టితో పోలిస్తే ప్ర‌స్తుతం జ‌నాల వ‌ద్ద ఉన్న నోట్ల విలువ రికార్డు స్థాయిలో 18 ల‌క్ష‌ల కోట్ల రూపాయ‌ల‌కు చేరింది.
Samayam Telugu | Updated:
Jun 10, 2018, 11:23AM IST
నోట్ల ర‌ద్దు త‌ర్వాత డిజిట‌ల్ చెల్లింపుల కార‌ణంగా క‌రెన్సీ అవ‌స‌రాలు త‌గ్గుతాయ‌ని భావించారు. అది త‌ప్పు అని నిరూపితం అయింది. అప్ప‌ట్లో నోట్ల ర‌ద్దు త‌ర్వాత వ్య‌వ‌స్థ‌లో క‌రెన్సీ త‌గ్గించారు. నోట్ల‌ను త‌క్కువ‌గా ఉండేలా చేశారు. అయితే అదిగడిచి రెండేళ్లు కాక‌ముందే ప‌రిస్థితి ఏమంత సానుకూలంగా లేద‌నిపిస్తోంది. అప్ప‌టితో పోలిస్తే ప్ర‌స్తుతం జ‌నాల వ‌ద్ద ఉన్న నోట్ల విలువ రికార్డు స్థాయిలో 18 ల‌క్ష‌ల కోట్ల రూపాయ‌ల‌కు చేరింది. ఇది దాదాపు న‌వంబ‌రు-డిసెంబ‌రు 2016 నాటికి ఉన్న‌దానికి రెండింత‌లు. ఆర్బీఐ స‌మాచారం ప్ర‌కారం 2016లో న‌వంబ‌ర్ నాటికి రూ. 7.8లక్ష‌ల కోట్లుగా ఉంది.
వ్య‌వ‌స్థ‌లో ఎక్కువ‌గా క్యాష్‌
అదే స‌మ‌యంలో ఆర్బీఐ వ్య‌వ‌స్థ‌లోకి చొప్పించిన డ‌బ్బు సైతం ఇంత‌లింత‌లుగా పెరుగుతున్న‌ది. నోట్ల ర‌ద్దు త‌ర్వాత రూ.8.9 ల‌క్ష‌ల కోట్లను వ్య‌వ‌స్థ‌లోకి వ‌దిలింది. ప్ర‌స్తుతం రిజ‌ర్వ్ బ్యాంక్ వ్య‌వ‌స్థ‌లో చ‌లామ‌ణీ కోసం అందుబాటులో ఉంచిన న‌గ‌దు విలువ 19.3 ల‌క్ష‌ల కోట్లు. వ్య‌వ‌స్థ‌లో ఉన్న మొత్తం క‌రెన్సీ నుంచి బ్యాంకుల వ‌ద్ద న‌గ‌దును తీసివేస్తే జ‌నాల వ‌ద్ద ఎంత క‌రెన్సీ ఉంద‌ని తెలుస్తుంది.